Selčuks Inans
Selčuks Inans (turku: Selçuk İnan, dzimis 1985. gada 10. februārī) ir bijušais Turcijas futbolists, spēlēja pussarga pozīcijā, bijis Turcijas futbola izlases dalībnieks. Savas karjeras laikā pārstāvējis Turcijas komandas Dardanelspor, Manisaspor, Trabzonspor un Galatasaray. Savu karjeras lielāko un veiksmīgāko posmu pavadījis Galatasaray, kuras rindās viņš piecas reizes uzvarēja Turcijas Superlīgā. Turcijas futbola izlases sastāvā debitējis 2007. gadā. Piedalījies 2016. gada Eiropas čempionātā.